Þórdís Magnúsdóttir , f. 15. september 1917 í Dvergasteini , d. 23. apríl 1939 . Foreldrar hennar voru Magnús Magnússon frá Geitagili í Örlygshöfn , skipasmiður í Dvergasteini og á Bjarmalandi , f. 6. október 1882 , d. 22. október 1961 og k.h. Oddný Erlendsdóttir frá Skíðbakka í A-Landeyjum , húsfreyja , f. 11. október 1883 , d. 9. ágúst 1969 . Magnús Adolf Magnússon , bifvélavirki , býr í Kópavogi , f. 20. júlí 1916 í Dvergasteini , d. 25. desember 1996 . 6 . Erlendína Guðrún Magnúsdóttir , f. 18. júní 1921 í Dvergasteini , d. 21. september 1922 . Elísabet Fjóla Magnúsdóttir húsfreyja í Reykjavík , f. 24. nóvember 1925 á Bjarmalandi , d. 28. ágúst 2004 . Þórdís var með foreldrum sínum í æsku , í Dvergasteini og á Bjarmalandi . Hún fluttist til Reykjavíkur , var við barnagæslu hjá Huldu systur sinni 1939 , er eldur kviknaði út frá ofni . Hún skaðbrenndist og hlaut bana af . Morgunblaðið : ,, Það slys vildi til í gærmorgun um 10 leytið á Laugavegi 59 , að eldur kom upp í fötum stúlku , Þórdísar Magnúsdóttur og skaðbrenndist hún um allan líkaman . Þórdís mun hafa ætlað að glæða eld í ofni með því að hella olíu í eldinn en við það blossaði eldurinn upp og læsti sig í föt stúlkunnar . Þórdís var ein heima á hæðinni þegar slysið vildi til og hljóp niður stiga . Guðjón Einarsson prentari sem býr þarna í húsinu , varð var við stúlkuna og tókst að slökkva eldinn í fötum hennar . Brenndist hann töluvert á höndum við það . Þórdís var flutt á Landspítalann og liggur hún þar . Farið var með Guðjón á Landakotsspítala , þar sem bundið var um sár hans . Litlar skemmdir urðu á húsinu en þó brann dálítið inni í herberginu þar sem eldurinn kom upp . Slys þetta ætti að verða örðum til varnaðar . “ ( Mbl . 22. apríl 1939 ) . ,, Konan sem brenndist í fyrradag látin . ‘ ‘ ,, Þórdís Magnúsdóttir , sem brenndist í fyrradag , er eldur kom upp á Laugavegi 59 , lést af brunasárum sínum á Landspítalanum í fyrrinótt . Sár hennar voru hvergi djúp , eins og sagt var frá í blaðinu í gær , en hún brenndist svo mikið um allan líkamann að ekki var hægt að bjarga lífi hennar . ‘ ‘ ( Mbl . 23. apríl 1939 )